cyanic-selkie/wikianc huggingface dataset:
মোহিনী
দানব বধকারিনী
হিন্দু ধর্মগ্রন্থগুলোতে মোহিনীর দানবদের ধ্বংস করার কথা লেখা আছে। বিষ্ণু পুরাণে মোহিনী ভষ্মাসুরকে ("ভষ্ম" এর অর্থ "ছাই") পরাজিত করে। ভষ্মাসুর শিবের কঠোর তপস্যা করেন, যার কারণে শিব তাকে একটি বর দান করেন। বরটি ছিল, ভষ্মাসুর যার মাথাই স্পর্শ করবে সেই ছাই হয়ে যাবে। ভষ্মাসুর শিবের উপরেই তার এই ক্ষমতা প্রয়োগ করতে উদ্যত হয়।শিব একই স্থানে বসে থাকেন কিন্তু ব্রহ্মা দ্বারা  সময়চক্র দাড় করানোর ফলে অনেক চেষ্টা করেও শিবের নাগাল পাননি ভষ্মাসুর। বিষ্ণু এই অহংকারী ভক্তের অসৌজন্যমূলক ঘটনাটির সাক্ষী হন। তিনি মোহিনী রূপ ধারণ করেন এবং ভষ্মাসুরকে তার নিজের প্রতি আকৃষ্ট করেন। ভষ্মাসুর মোহিনীর প্রতি এতটাই আকৃষ্ট হন যে তিনি মোহিনীকে বিবাহ করবার জন্য অনুরোধ করেন। মোহিনী রাজি হন, কিন্তু মোহিনী তার জন্য ভষ্মাসুরকে একটি শর্ত দান করেন। তিনি বলেন ভষ্মাসুরকে তার নাচের মুদ্রা অনুসরণ করে নাচতে হবে। ভষ্মাসুর রাজি হন, এবং নৃত্যের একটি পর্যায়ে মোহিনী তার হাত নিজের মাথায় রাখলে ভষ্মাসুরও মোহিনীর নকল করে নিজের মাথায় তার হাত রাখেন। এর ফলে ভষ্মাসুর নিজেই ছাইয়ে পরিণত হন এবং ধ্বংস হন। ভষ্মাসুরের এই কিংবদন্তিটি বৌদ্ধ ধর্মগ্রন্থ সাতারা দিওয়ালা দেবি পুভাতা-তে কিছুটা ভিন্নতার সাথে পুনরুক্ত হয়েছে। এক্ষেত্রে, বিষ্ণু নারী সেজে (এখানে "মোহিনী" নামটি নেয়া হয়নি) নিয়ে ভষ্মাসুরকে মুগ্ধ করে। নারী বিষ্ণু ভষ্মাসুরকে মাথায় হাত রেখে প্রতিজ্ঞা করতে বলেন যে তিনি কখনই তাকে ছেড়ে যাবেন না, যেহেতু মাথায় হাত রেখে প্রতিজ্ঞা করাই প্রতিজ্ঞা করার সাধারণ চর্চা। এরফলে মাথায় হাত রাখায় ভষ্মাসুর ছাইয়ে পরিণত হন।
একই কিংবদন্তি অয়াপ্পান এর জন্মের সাথেও সম্পর্কিত। দানবী সুর্পনক তার তপস্যার সাহায্যে যে কাউকে ছাইয়ে পরিণত করার ক্ষমতা অর্জন করেন। এই গল্পটিও ভষ্মাসুরের গল্পের বৌদ্ধ সংস্করণের মত, যেখানে মোহিনী সুর্পনককে তার মাথায় হাত রাখতে বাধ্য করে, এবং তার ফলে সুর্পনক পুড়ে ছাই হয়ে যান।
রামায়ণের থাই (থাইল্যান্ড) সংস্করণ রামাকিয়েন -এ দানব নণ্টক মোহিনী-বিষ্ণুর দ্বারা মন্ত্রমুগ্ধ হন এবং এর দ্বারা মোহিনী-বিষ্ণু নন্টককে হত্যা করেন। নণ্টক শিবের দ্বারা প্রাপ্ত একটি স্বর্গীয় অস্ত্রের অপব্যবহার করেছিল। চতুর্ভূজ (চারটি হাত বিশিষ্ট) মোহিনী-বিষ্ণু নণ্টককে মন্ত্রমুগ্ধ করেন এবং এরপর তাকে আক্রমণ করেন। শেষে দানব নণ্টক এই প্রতারণার কারণে দোষী সাব্যস্ত করে বলেন, বিষ্ণু প্রথমে তাকে কামপ্রলোভনে বশবর্তী করে আক্রমণ করেছেন। বিষ্ণু ঘোষণা করেন যে, পরজন্ম নণ্টক দশানন (দশটি মাথা) রাবণ হয়ে জন্মাবেন এবং বিষ্ণু তার সামনে মরণশীল রাম হয়ে সামনে আসবেন। এরপর বিষ্ণু মরণশীল রাম হয়ে এই রাবণের সাথে যুদ্ধ করবেন এবং তাকে পরাজিত করবেন।
গণেশ পুরাণে (৯০০ থেকে ১৪০০ খ্রিষ্টাব্দ) একটি স্বল্পপরিচিত গল্প রয়েছে যেখানে জ্ঞানী অসুররাজ বীরোচন সূর্যদেবের দ্বারা একটি জাদুর মুকুট পুরস্কার লাভ করেন। এই মুকুটটি তাকে যেকোন ক্ষতির হাত থেকে রক্ষা করে। এরপর বিষ্ণু মোহিনী রূপে বীরোচনকে মন্ত্রমুগ্ধ করেন এবং সেই মুকুটতি চুরি করেন। এরপর সেই দানব অরক্ষিত হয়ে যান এবং বিষ্ণু তাকে বধ করেন।
দানব আরককে নিয়ে মোহিনীর সাথে সম্পর্কিত আরেকটি গল্প রয়েছে যা বিষ্ণু নয়, বরং কৃষ্ণের (বিষ্ণুর একজন অবতার) সাথে সম্পর্কিত। দানব আরক কখনও কোন নারীর দিকে তাকান নি, এর ফলে তিনি চরম শুদ্ধতার কারণে অপরাজেয় হয়ে গিয়েছিলেন। কৃষ্ণ সুন্দরী মোহিনী এর রূপ গ্রহণ করেন এবং আরককে বিয়াহ করেন। বিবাহের তিন দিন পর আরকের শুদ্ধতার বন্ধন ভেঙ্গে যায়, এবং এর ফলে কৃষ্ণ আরককে যুদ্ধে পরাজিত করেন। রূপান্তরিত লিঙ্গ হিজড়ারা কৃষ্ণ-মোহিনীকে রূপান্তরকামী দেবতা হিসেবে পূজা করে থাকেন।
শিবের সাথে সম্পর্ক
দক্ষিণ ভারতের ধর্মগ্রন্থগুলোতে মোহিনী ও শিব নিয়ে গল্পগুলো জনপ্রিয়। ভাগবত পুরাণ এর দক্ষিণ ভারতীয় সংস্করণ অনুসারে, বিষ্ণু তার নারী রূপ নিয়ে অসুরদের সাথে ছলনা করার পর শিব মোহিনীকে দেখেন। তিনি মোহিনীকে দেখে মন্ত্রমুগ্ধ হয়ে যান। পুরাণের গল্পের এই সংস্করণে শিব কামে পরাভূত হন। শিবের বীর্য মাটিতে পড়ে সোনা ও রূপার আকরিক তৈরি করে। এরপর বিষ্ণু বলেন, আবেগকে জয় করা কঠিন, শিবের অর্ধনারীশ্বর রূপের অর্ধেক হবে এই মায়া। এরপর শিব বিষ্ণুর গুণগান করেন।
এক্ষেত্রে দাবি করা হয় যে শিব পার্বতি ছাড়া অন্য কারও সাথে সঙ্গমে লিপ্ত হন নি। উমা নিজেই বিষ্ণুর একটি প্রকাশ। দুর্গা (উমা) এর কিংবদন্তি অনুসারে ত্রিদেব (ব্রহ্মা, বিষ্ণু, শিব) এর দ্বারা দুর্গার সৃষ্টি। কিছু কিছু গ্রন্থে উমাকে বিষ্ণুর নারী রূপ হিসেবে বর্ণনা করা হয়েছে। মনে করা হয়, বিষ্ণু শ্রী ললিত মহাত্রিপুরসুন্দরীর (তিন জগতের সবচেয়ে সুন্দরী নারী) ধ্যান করেন, যিনি "বিষ্ণু এরই একটি রূপ ছিলেন"। মোহিনী রুপ লাভের জন্য তিনি এই ধ্যান করেন। আবার একথারও উল্লেখ আছে যে, ত্রিপুরসুন্দরী পার্বতী ছাড়া আর কেউ নন, মোহিনী ত্রিপুরসুন্দরীরই একটি আকারে নিজেকে রূপান্তরিত করেন যেখানে পার্বতী হলেন এই ত্রিপুরসুন্দরী।
একটি দক্ষিণ ভারতীয় শাক্ত ধর্মগ্রন্থ ত্রিপুরারহস্যতে এই গল্পটি পুনরায় বলা হয়। সেখানে এই দেবীকে আরও বেশি গুরুত্ব দেয়া হয়। শিব বিষ্ণুর মোহিনী রূপ পুনরায় দেখতে চাইলে বিষ্ণু যোগী শিবের দ্বারা কামদেবের মত ভষ্ম হয়ে যাবার ভয় পান। তাই বিষ্ণু দেবী ত্রিপুরসুন্দরীরের কাছে প্রার্থনা করেন। ত্রিপুরা তার অর্ধেক রূপ বিষ্ণুকে দান করেন, যার ফলে মোহিনী রূপের জন্ম হয়। এরপর শিব মোহিনীকে স্পর্শ করলে তার বীর্যপাত হয়। এর অর্থ এই যে, এই পর্যন্ত তপস্যার দ্বারা শিব যতটুকু পুণ্য অর্জন করেছিলেন তা তিনি হারান।
ব্রহ্মাণ্ডপুরাণে দেবর্ষি নারদ শিবকে বিষ্ণুর মোহিনী রূপ সম্পর্কে বলেন যার দ্বারা তিনি অসুরদের সাথে ছলনা করেছেন। শিব এই কথা অবিশ্বাস করেন। শিব এবং তার স্ত্রী পার্বতী বিষ্ণুলোকে গমন করেন। শিব বিষ্ণুকে পুনরায় তার মোহিনী রূপ গ্রহণ করতে বলেন, যাতে শিব নিজে বিষ্ণুর এই রূপান্তরকে দেখতে পারেন। বিষ্ণু হাসেন, এবং তিনি পুনরায় ধ্যান করে মনোমুগ্ধকর মোহিনীরূপ লাভ করেন। কামে অবর্তীর্ণ হয়ে শিব মোহিনীর দিকে ধ্বাবিত হন, এটা দেখে লজ্জায় ও ঈর্ষায় পার্বতী তার মাথা নিচু করেন। শিব মোহিনীর হাত ধরেন এবং তাকে জড়িয়ে ধরেন, কিন্তু মোহিনী নিজেকে ছাড়িয়ে নেন এবং আরও দূরে সরে যান। শেষ পর্যন্ত শিব মোহিনীর হাত ধরেন, এবং তাদের মধ্যে "হিংস্র যৌন সঙ্গম" এর ফলে শিবের বীর্য মাটিতে পতিত হয় এবং দেবতা মহা-শাস্তা এর জন্ম হয়। মোহিনী অদৃশ্য হয়ে যান, এবং শিব পার্বতীকে নিয়ে নিজ বাসভূম কৈলাসে ফিরে আসেন। এই ঘটনার অনেক রকম ব্যাখ্যা দেয়া হয়। অনেকে একে "লীলা" হিসেবে দেখেন এবং বলেন যে মহিষাসুরীকে বধ করার নিমিত্তে এই প্রক্রিয়ায় শাস্তা এর জন্ম দেয়া হয়।
শাস্তাকে প্রাথমিকভাবে দুজন আঞ্চলিক দেবতা হিসেবে চিহ্নিত করা হয়: কেরল এর অয়াপ্পা এবং তামিল দেবতা আইয়ানার। চিরায়ত হিন্দু দেবতা স্কন্দ ও হনুমান হিসেবেও তাকে চিহ্নিত করা হয়। অয়াপ্পার জন্ম সম্পর্কিত পরবর্তী গল্পগুলো অনুসারে, শিব মোহিনীকে গর্ভবতী করেন, এবং এর ফলে মোহিনী অয়াপ্পার জন্ম দেম। অন্য একটি সংস্করণ অনুসারে অয়াপ্পার জন্ম স্বাভাবিক জীববিজ্ঞানগত প্রক্রিয়ায় হয়নি, বরং মোহিনীর সাথে আলিঙ্গন করার সময় শিবের বীর্যপাত হলে সেই বীর্য থেকে অয়াপ্পার জন্ম। অয়াপ্পাকে হরিহরপুত্র বলা হয়, যার আভিধানিক অর্থ হচ্ছে হরি (বিষ্ণু) ও হরের (শিব) পুত্র। একই সাথে এও বলা হয় যে অয়াপ্পা একজন মহান বীর হিসেবে বড় হন। আরেকটি গল্প অনুসারে সুপর্ণকের ধ্বংস হবার পর শিব মোহিনীকে দেখতে চান এবং মোহিনীকে দেখে তিনি মন্ত্রমুগ্ধ হয়ে যান। এর ফলে শিব ও মোহিনীর মধ্যে মিলন হয় এবং এর ফলে অয়াপ্পার জন্ম হয়।
তামিল ধর্মগ্রন্থ কন্দ পুরাণমে শাস্তার জন্ম নিয়ে বলা হয়েছে যেখানে তাকে আইয়ানার হিসেবে চিহ্নিত করা হয়েছে। আইয়ানারের জন্মবৃত্তান্তের পূর্বে এই গ্রন্থে বলা হয়, বিষ্ণু হচ্ছে শিবের শক্তি (স্ত্রী ও শক্তি বা ক্ষমতা) পার্বতির পুরুষাকার। এই গল্পটি শুরু হয় শিবের অনুরোধে বিষ্ণুর মোহিনীরূপ প্রদর্শনের মধ্য দিয়ে, যা বিষ্ণু অমৃত বণ্টনের জন্য গ্রহণ করেছিলেন। শিব মোহিনীর প্রেমে পড়ে যায় এবং তার সাথে সঙ্গমে লিপ্ত হতে চান। মোহিনী-বিষ্ণু এতে সম্মত হন না, এবং তিনি বলেন যে দুজন সমলিঙ্গের মিলনে কোন পরিণতি নেই। তখন শিব মোহিনী-বিষ্ণুকে জানান যে বিষ্ণু শিবেরই শক্তির একটি রূপ। এতে বিষ্ণু সঙ্গমে সম্মত হন এবং বিষ্ণু ও শিবের মিলনের ফলে লাল চুল ও কাল বর্ণের একটি পুত্র সন্তানের জন্ম হয়  যার নাম হয় হরিহরপুত্র। এছাড়াও এই পুত্রসন্তান শাস্ত এবং আইয়ানার নামেও পরিচিত হয়।
অগ্নি পুরাণ অনুসারে, অভিভূত শিব মোহিনীকে অনুসরণ করেন, এবং তার বীর্য মাটিতে পতিত হয়ে শিবলিঙ্গ তৈরি করে, যা শিবের চিহ্ন হিসেবে বিবেচিত হয়। তার এই বীর্য হনুমানের জন্ম দেয়, যিনি রামায়ণে বিষ্ণুর অবতার রামকে রাবণের বিরুদ্ধে যুদ্ধে সহায়তা করেন। শিব পুরাণ অনুসারে, শিব মোহিনীকে এক ঝলক দেখে তার বীর্য ছুড়ে দেন। এই বীর্য অঞ্জনির কানে পতিত হয়, আর তার ফলে হনুমানের জন্ম হয়। এই হনুমান হচ্ছেন শিবেরই অবতার। পরবর্তীতে প্রণিত রামায়ণের শ্যামদেশীয় (থাইল্যান্ড) ও  মালয় অঞ্চলের (মালয়েশিয়া) সংস্করণ অনুসারে, হনুমান শিবের বীর্য থেকে জন্ম হলেও তাকে শিব ও বিষ্ণু উভয়েরই যৌথ পুত্র হিসেবে বিবেচনা করা হয়।
ভষ্মাসুরের গল্পের বৌদ্ধ সংস্করণ অনুসারে শিব (ঈশ্বর) দোলনায় অধিষ্ঠিত নারী-বিষ্ণুকে বিবাহের প্রস্তাব দেন। নারী-বিষ্ণু শিবকে বলেন তাকে তার ঘরে তুলতে তার স্ত্রী উমায়াঙ্গনার অনুমতি গ্রহণ করতে হবে। শিব উমায়াঙ্গনার অনুমতি নিয়ে আসার পর দেখতে পান নারী-বিষ্ণু গর্ভবতি হয়েছেন। এরপর নারী-বিষ্ণু শিবকে আবার তার স্ত্রী উমায়াঙ্গনার কাছে অনুমতি নিয়ে আসতে বলেন যে তিনি একজন গর্ভবতী নারীকে তার বাসায় নিয়ে আসতে পারবেন কিনা। শিব এই অনুমতি নিয়ে আসার পর দেখেন নারী-বিষ্ণুর একটি সন্তান হয়েছে, এবং সেই সাথে তিনি আবার গর্ভবতী হয়েছেন। এবারে নারী-বিষ্ণু শিবকে তার স্ত্রীর কাছে অনুমতি নিয়ে আসতে বলেন যে, তিনি একজন সন্তান সহ গর্ভবতী নারীকে ঘরে নিয়ে আসতে পারবেন কিনা। এভাবে আরও ছয়বার অনুমতি নিয়ে আসবার পর শিব তার সাথে এই অলৌকিক নারীকে দেখাবার জন্য তার স্ত্রী উমায়াঙ্গনাকে সাথে নিয়ে আসেন। এরপর বিষ্ণু তার পুরুষ রূপ গ্রহণ করেন। উমায়াঙ্গনা এই ছয়জন শিশুপুত্রকে আলিঙ্গন করে তাদেরকে একজন ষড়ানন স্কন্দে পরিণত করেন, যেখানে জ্যেষ্ঠ পুত্র ("আইয়ানায়ক") পূর্ণাঙ্গ অবস্থায় ছিলেন এবং অন্যদের কেবল মস্তক ছিল। আইয়ানায়ক আইয়ানার নামে পরিচিত হন।
এই প্রসঙ্গে "পুরুষ সমকামী ঘটনার পরিষ্কার ঘটনার" বিরল কাহিনীও পাওয়া গেছে একটি তেলুগু ধর্মগ্রন্থে। এখানে শিব মোহিনী-বিষ্ণুর সাথে সঙ্গমরত ছিলেন। মোহিনী-বিষ্ণু তার পুরুষ রূপে ফিরে আসবার পরও এই সঙ্গম চলতে থাকে।
মোহিনী শিবের কিংবদন্তি স্কন্দপুরাণেও একটি স্বল্প ভূমিকা পালন করেন। এখানে তিনি অহংকারী ঋষিদেরকে শিক্ষা দেবার জন্য শিবের সাথে যোগ দেন। ঋষিদের একটি দল বনে অনুষ্ঠানাদি সম্পন্ন করছিলেন, এবং তারা নিজেদেরকে ঈশ্বর ভাবতে শুরু করেন। তাদেরকে নত করবার জন্য শিব একজন সুদর্শন ও আকর্ষণীয় তরুণ ভিখারির ছদ্মবেশ ধারণ করেন (ভিক্ষাতন) এবং বিষ্ণু মোহিনী রূপ ধারণ করে তার স্ত্রী এর বেশ ধারণ করেন। ঋষিগণ মোহিনীর রূপে বিমুগ্ধ হয়ে তার প্রেমে পড়ে যান, আর ঋষিপত্নীগণ শিবের ভিক্ষাতন রূপের প্রেমে পড়ে তাকে বন্যভাবে ধাওয়া করে। তারা তাদের সম্বিত ফিরে পেলে, একটি কালোযাদুবিদ্যার বলে একটি সাপ, একটি সিংহ, একটি হাতি (বা বাঘ) এবং একটি বামনকে তৈরি করে শিবের বিরুদ্ধে লেলিয়ে দেয়। শিব এদেরকে পরাস্ত করেন ও তারপর তিনি নটরাজ রূপ ধারণ করে নাচতে শুরু করেন। তামিল কভিল পুরাণাম ও কান্ধা পুরাণামে এই কিংবন্দন্তীটি কিছু পরিবর্তন এর সাথে পুনরায় বলা হয়েছে। এই কিংবদন্তিটি স্থল পুরাণেও বলা হয়েছে যা চিদাম্বরম মন্দিরের সাথে সম্পর্কিত, যেখানে এই মন্দিরটি শিব-নটরাজের প্রতি উৎসর্গীকৃত।
লিঙ্গ পুরাণে আরেকটি কিংবদন্তি পাওয়া যায়। সেখানে বলা হয়, প্রেমে বিহ্বল মোহিনী ও শিবের আলিঙ্গনের ফলে তারা একটি শরীরে পরিণত হন। এই অবস্থায় মোহিনী তার বিষ্ণুরূপে ফিরে আসেন, এবং এরফলে হরিহর নামে একটি যুগ্ম দেবতার আবির্ভাব ঘটে, যার ডান অংশ শিবের এবং বাম অংশ বিষ্ণুর পুরুষ রূপের। কালুগুমালাই এর নিকটে শংকরন্যায়িনারকোভিল মন্দিরে হরিহর (শঙ্কর-নারায়ণ) এর বিরল মূর্তিশিল্পগুলোর মধ্যে একটি আছে। এই দেবতাটি শিব ও পার্বতীর যুগ্ম আকার অর্ধনারী এর সদৃশ, যেখানে অর্ধনারীর ডান দিকে পুরুষ শিব ও বাম দিকে নারী পার্বতী। এই মূর্তির নারী অংশটি মোহিনীকে নির্দেশ করে, এবং সম্পূর্ণভাবে এটি শিব ও মোহিনীর মিলনকে চিহ্নিত করে। শিবের উপর শাক্তধর্মের প্রভাবের ফলে হরিহরের মত যুগ্ম দেবতার ধারণা তৈরি হয়ে থাকতে পারে, যেখানে বিষ্ণুকে শিবের সঙ্গী বা মোহিনী হিসেবে চিহ্নিত করা হয়। কাণ্ড পুরাণের ব্যাখ্যার  মত, শৈব সাধু আপ্পারও বিষ্ণুকে পার্বতী (উমা) হিসেবে চিহ্নিত করেছেন, যিনি শিবের নারী প্রতিরূপ।
অন্যান্য কিংবদন্তিসমূহ
মহাভারতের নায়ক আরাবনকে (তামিল দেবতা কুত্তান্তাভারে পরিণত হন) নিয়ে আরেকটি লোককথা প্রচলিত আছে যিনি আত্মোৎসর্গের পূর্বে মোহিনীর সাথে বিবাহবন্ধনে আবদ্ধ হন। আরাবন পাণ্ডবদের (আরাবনের পিতা ও পিতৃব্যগণ) বিজয় নিশ্চিত করতে যুদ্ধক্ষেত্রে আত্মোৎসর্গের ("কালাপ্পালি") জন্য রাজি হন। দেবী কালীর কাছে আত্মোৎসর্গের পূর্বে আরাবন পাণ্ডবদের পথপ্রদর্শক কৃষ্ণের কাছে তিনটি বর প্রার্থনা করেন। এর মধ্যে তৃতীয় বরটি হচ্ছে আত্মোৎসর্গের পূর্বে আরাবন বিবাহ করতে চান, কেননা বিবাহিতরাই অগ্নিসৎকার ও অন্তেষ্টিক্রিয়ার অর্ঘের অধিকার পান, অবিবাহিতদের সমাধিস্থ করা হয়। যাইহোক, এই তৃতীয় বরের ব্যাপারটি কেবল লোক-ধর্মবিশ্বাসের ক্ষেত্রেই পাওয়া যায়, কোন ধর্মগ্রন্থে এটি পাওয়া যায় না। কুত্তান্তাভার ধর্মবিশ্বাস পুরাণ অনুযায়ী, আরাবনের ইচ্ছাপুরণের জন্য কৃষ্ণ মোহিনীতে পরিণত হন, আরাবনকে বিবাহ করেন, এবং তার সাথে রাত্রিযাপন করেন। এরপর আরাবনের আত্মোৎসর্গের পর মোহিনী বিলাপ করেন, তার শাঁখা ভেঙ্গে ফেলেন, বুক চাপড়ান ও বিবাহের অলঙ্কার পরিত্যাগ করেন। এরপর মোহিনী কৃষ্ণের আসল রূপে ফিরে যান। আরাবন ও কৃষ্ণের নারী রূপ মোহিনীর বিবাহ, আরাবনের আত্মোৎসর্গের কারণে মোহিনী-কৃষ্ণের বৈধব্যই কুভাগামে তামিল মাস চিত্তিরাই (এপ্রিল-মে) এর আঠারো দিনব্যাপী বাৎসরিক উৎসবের প্রধান বিষয়বস্তু। এই বৈবাহিক অনুষ্ঠানটি হিজড়াগণ পুনরায় সম্পাদিত করেন, যারা মোহিনী-কৃষ্ণের ভূমিকা পালন করেন।
সাংস্কৃতিক ব্যাখ্যা
পুরাণবিদ পট্টনায়িকের মতে, মোহিনী বিষ্ণুর কোন লৈঙ্গিক রূপান্তর নয়, বরং এটি ভষ্মাসুরকে হত্যা প্রতারিত করার জন্য কেবলই এক প্রকার ছদ্মবেশ। মোহিনী কেবলই বিষ্ণুর মায়া।
যেসব গল্পে শিব মোহিনীর সত্যিকারের প্রকৃতি জানতেন সেগুলোকে "যৌন আকর্ষনে লিঙ্গের তারল্যকে নির্দেশ করছে"। পট্টনায়িক লেখেন, পাশ্চাত্যের পণ্ডিতগণ শিব-মোহিনীর মিলনকে সমকামিতা হিসেবে ব্যাখ্যা করতে পারেন, কিন্তু পরম্পরাগত হিন্দুগণ এই ব্যাখ্যার সাথে একমত নন। তিনি এও লেখেন, যারা কেবল সমপ্রেমেই মনোযোগ দিচ্ছেন তারা এখানকার গভীর অধিবিদ্যীয় তাৎপর্যকে এড়িয়ে যাচ্ছেন। সেটা হল, মোহিনীর নারীত্ব বাস্তবতার বস্তুগত দৃষ্টিভঙ্গির প্রতিনিধিত্ব করে।, এবং মোহিনীর প্রলুব্ধকরণ ছিল তপস্বী শিবকে পার্থিব বিষয়াবলির প্রতি আগ্রহী করার একটি প্রয়াস। কেবল বিষ্ণুরই শিবকে মোহিত করার ক্ষমতা ছিল। একটি অসুর শিবকে মোহিত ও আহত করবার চেষ্টা করে নিহত হয়েছিল।
আরেকটি ব্যাখ্যা অনুসারে, মোহিনীর গল্প নির্দেশ করছে যে বিষ্ণুর মায়া অতিপ্রাকৃত সত্তাকেও অন্ধ করে দিতে পারে। মোহিনী হচ্ছে "মায়ার মানবায়ন যা সকল সত্তাকে জন্ম-মৃত্যুর বাঁধায় বেঁধে রাখে এবং জীবনের ভাগ্যের পরিবর্তন ঘটায়।" মোহিনীর কোন স্বাধীন অস্তিত্ব নেই, তার অস্তিত্ব কেবল অস্থায়ী মায়া হিসেবেই। মায়ার প্রয়োজন ফুরিয়ে গেলে বিষ্ণু পুনরায় সেই মায়াকে ফিরিয়ে নেন।
মোহিনী-বিষ্ণু ও শিবের মিলনের কিংবদন্তি হিন্দুধর্মের এই দুই মহাজাগতিক পিতৃতান্ত্রিকের থেকে প্রসূত সন্তানের অভিলাষ থেকেও লিখিত হতে পারে।
পূজা
ব্রাহ্মোৎসবম এর পঞ্চম দিনে বেঙ্কটেশ্বরকে মোহিনীরূপে সাজানো হয়, এবং মহা মিছিলে তাকে যাত্রা করানো হয়।
গোয়াতে, মোহিনী মহালাসা, মহালাস নারায়নী নামে পূজিত হন। তিনি গৌড় স্বারস্বত ব্রাহ্মণ, কারহাদ ব্রাহ্মণ, দৈবজ্ঞ এবং ভান্ডারী সহ পশ্চিম ও দক্ষিণ ভারতের অনেক হিন্দু ঘরে কুলদেবী (পরিবারের দেবী) হিসেবে পূজিত হন। প্রধান মহালাসা নারায়ণী মন্দির গোয়ার মারদোলে অবস্থিত। যদিও তার মন্দির কর্ণাটক, কেরালা, মহারাষ্ট্র, এবং গুজরাটেও অবস্থিত। চারহাত বিশিষ্ট মহালাশার একহাতে ত্রিশুল, এক হাতে তলোয়ার, একহাতে ছিন্ন মস্তক এবং এক হাতে পানপাত্র। তিনি উপুড় হয়ে শুয়ে থাকা এক অসুরের উপর দাঁড়িয়ে আছেন, তার হাতে থাকা ছিন্ন মস্তক থেকে বাঘ অথবা সিংহ রক্তপান করছে। দক্ষিণ ক্যানারা এবং গোয়ার বৈষ্ণব এবং গোদ সরস্বত ব্রাক্ষ্মণ তাকে মোহিনী অথবা নারায়ণী এবং রাহু হন্তারক হিসেবে পূজা করেন। বিষ্ণু পুরানে রাহু হত্যার বিবরণ লিপিবদ্ধ করা হয়েছে।
শিবের স্থানীয় অবতার খাণ্ডবের সঙ্গী মহালাসকে মলাসাও বলা হয়, তার মন্দির নেভাসাতে মোহিনীরাজ মন্দির হিসেবে অবস্থিত। তিনি সে মন্দিরে চার হাত বিশিষ্ট দেবী হিসেবে পূজিত হন। প্রায়সই মহলাসা দুই বাহু বিশিষ্ট দেবী হিসেবে খাণ্ডব দেবের সঙ্গী হিসেবে ঘোড়ায় করে যাচ্ছেন বা শিবের পাশে দাঁড়িয়ে রয়েছেন, এরুপেও চিত্রায়িত হন।
১১ শতকে রাজা কর্তৃক মাটির নিচে পুতে ফেলা জগন্মোহিনী-কেসব স্বামী মন্দির র‍্যালীতে আবিষ্কৃত হয়। এই মন্দিরের কেন্দ্রীয় বিগ্রহের সম্মুখভাগ বিষ্ণু দেবতার প্রতিনিধিত্ব করলেও পিছনের অংশ নারীর শরীর ও কেশবিন্যাস সমৃদ্ধ জগন্মোহিনী (তিনি; যে বিশ্বকে বিভ্রান্ত করে) বা মোহিনীকে প্রতিনিধিত্ব করে। স্থল পুরান মতে শিব মোহিনীকে তাড়া করার পর, মোহিনীর চুল থেকে ফুল র‍্যালিতে এসে পরে।
প্রথা এবং সংস্কৃতি
দক্ষিণ ভারতের নাট্যমঞ্চে মোহিনী গুরুত্বপূর্ণ ভূমিকা পালন করে বিভিন্ন পৌরাণিক গল্পের বর্ণায়নে। ইয়াকাসাগানা ও কথাকলিতে মোহিনীকে বর্ণনা করা হয়। কেরালায় মোহিনীর পুত্র আইয়াপ্পা জনপ্রিয় এবং সেখানে মোহিনী নৃত্য নাচের একটি বিশেষ ধরন হিসেবে স্বীকৃত। দেবীর নামে নামাঙ্কিত এই নৃত্য শুধুমাত্র নারীদের জন্য এবং কামমূলক নাচের একটি আদর্শ উদাহরণ। যদিও কোথা থেকে এই নৃত্যের উদ্ভব হয়েছে তা অজানা তবে ১৮৫০ সালে এই নৃত্য বেশ জনপ্রিয় হয়ে উঠে। কিন্তু এই নৃত্য দর্শকদের কাছে টানার জন্য নারীকে ছোট করা হচ্ছে এই মর্মে নিষিদ্ধ করা হয়। তবে এই নাচের নৃত্যশৈলীতে পরিবর্তন আনার পর এই নিষেধাজ্ঞা তুলে নেওয়া হয়।
আধুনিক কত্থক নৃত্যেও মোহিনীকে বর্ণনা করা হয়। চাম্বা জেলার সাহো এলাকায়, হিমাচল প্রদেশে, মোহিনী ভষ্মাসুরের গল্প বলা হয়। এটি নৃত্য চন্দ্রশেখর মন্দিরের পাশে বৈশাখে সাহো মেলায় আয়োজন করা হয়
উদ্ভিদ প্রজনন
পৃথিবীর প্রতিটি জীব মৃত্যুর পূর্বে তার বংশধর রেখে যেতে চায়। এটাই প্রকৃতির নিয়ম। যে জটিল প্রক্রিয়ায় জীব তার প্রতিরূপ বা বংশধর সৃষ্টি করে তাকে প্রজনন বা জনন বলে। প্রজনন বা জনন প্রধানত দুই প্রকার, যথা—
মাগধী প্রাকৃত
মাগধী প্রাকৃত ভারত বর্ষের আদি একটি ভাষা। ভাষার ক্রমবিবর্তেনের ধারায় মাগাধি প্রাকৃত বা মাগধি ভাষা থেকে উৎপন্ন হয়েছে ভোজপুরি, মৈথিলি, ওড়িয়া, বাংলা এবং অসমীয়া। ভারতের অঞ্চলের বিচারে এই পাঁচটি ভাষার আদি রূপ হিসেবে দুটি ভাগে ভাগ করা হয়। এর পশ্চিমাঞ্চলের প্রাকৃতকে বলা হয় 'পশ্চিম-মাগধি'। আর পূর্বাঞ্চলের মাগধিকে বলা হয় পূর্বাঞ্চলীয় মাগধি। সুনীতিকুমার চট্টোপধ্যায়ের মতে: " মাগধী প্রাকৃত থেকেই বাংলা ভাষার উদ্ভব হয়েছে" এবং "মাগধী প্রাকৃতে"র পূর্বতর রূপ হচ্ছে "গৌড় প্রাকৃত"। ড. শহীদুল্লাহর মতে: "গৌড়ীয় প্রাকৃত হতেই গৌড়ীয় অপভ্রংশের মাধ্যমে বাংলা ভাষার উদ্ভব হয়েছে "।
উদ্ভিদ প্রজনন
অযৌন জনন
যে প্রক্রিয়ায় দুটি ভিন্নধর্মী জনন কোষের মিলন ছাড়াই জনন সম্পন্ন হয় তাই অযৌন জনন। নিম্নশ্রেণির জীবের অযৌন জননের প্রবণতা বেশি। অযৌন জনন প্রধানত দুই ধরনের। যথা– (১) স্পোর উৎপন্ন ও (২) অঙ্গজ জনন।
স্পোর উৎপন্ন
প্রধাণত নিম্নশ্রেণির উদ্ভিদে স্পোর বা অণুবীজ উৎপাদনের মাধ্যমে বংশ রক্ষা করার প্রবণতা বেশি দেখা যায়। উদ্ভিদের দেহকোষ পরিবর্তিত হয়ে অণুবীজবাহী একটি অঙ্গের সৃষ্টি করে। এদের অণুজীবথলি বলে। একটি অণুবীজথলিতে সাধারণত অসংখ্য অণুবীজ থাকে। তবে কখনো কখনো একটি থলিতে একটি অণুবীজ থাকতে পারে। অণুবীজ থলির বাহিরেও উৎপন্ন হয়। এদের বহিঃঅণুবীজ।  বহিঃঅণুবীজের কোনো কোনোটিকে কনিডিয়াম বলে। Mucor এর থলির মধ্যে অসংখ্য অণুবীজ উৎপন্ন হয়। Penicillium কনিডিয়া সৃষ্টির মাধ্যমে বংশ বৃদ্ধি করে।
প্রাকৃতিক অঙ্গজ জনন
বিভিন্ন পদ্ধতিতে স্বাভাবিক নিয়মেই এ ধরনের অঙ্গজ জনন দেখা যায়, যেমন–
কৃত্রিম অঙ্গজ জনন
ভালো জাতের আম, কমলা, লেবু, পেয়ারা ইত্যাদি গাছের কলম কলম করা হয়। যেসব উদ্ভিদের বীজ থেকে উৎপাদিত উদ্ভিদের ফলন মাতৃউদ্ভিদের তুলনায় অনুন্নত ও পরিমাণে কম হয়, সাধারণত সেসব উদ্ভিদে কৃত্রিম অঙ্গজ জননের মাধ্যমে মাতৃউদ্ভিদের বৈশিষ্ট্য সংরক্ষণ করা হয়।
উদ্ভিদের যৌন জনন প্রক্রিয়া
পরাগায়নের ফলে পরাগরেণু গর্ভমুন্ডে স্থানান্তরিত হয়।এখান থেকে নিঃসৃতরস শুষে নিয়ে এটি ফুলে উঠে এবং এর আবরণ ভেদ করে একটি নালি বেরিয়ে আসে। এটি পরাগনালি। পরাগনালি গর্ভদন্ড ভেদ করে গর্ভাশয়ে ডিম্বকের কাছে গিয়ে পৌঁছ। ইতোমধ্যে এই পরাগনালিতে দুটি পুংগেমেট সৃষ্টি হয়। ডিম্বকের ভিতর পৌঁছে এই নালিকা ফেটে যায় এবং পুংগেমেট দুটি মুক্ত হয়। ডিম্বকের ভিতর ভ্রূণথলি থাকে। এর মধ্যে স্ত্রী গ্যামেট বা ডিম্বাণু উৎপন্ন হয় পুংগ্যামেটের একটি এই স্ত্রী গ্যামেটের সাথে মিলিত হয়। এভাবে নিষিক্তকরণ প্রক্রিয়া শেষ হয়। অন্য পুংগ্যামেটটি গৌণ নিউক্লিয়াসের সাথে মিলিত হয় এবং সস্য উৎপন্ন করে।
নিষিক্তকরণ ও ফলের উৎপত্তি
জননকোষ (Gamete) সৃষ্টি নিষিক্তকরণের পূর্বশর্ত। একটি পুং গ্যামেট অন্য একটি স্ত্রী-গ্যামেটের সঙ্গে পরিপূর্ণভাবে মিলিত হওয়াকে নিষিক্তকরণ বলে। পরাগরেণু গর্ভমুণ্ডে স্থানান্তরিত হওয়ার পর এখান থেকে নিঃসৃত রস শুষে নিয়ে এটি ফুলে উঠে এবং এর আবরণ ভেদ করে একটি নালি বেরিয়ে আসে। এটি পরাগনালি। পরাগনালি গর্ভদন্ড ভেদ করে গর্ভাশয়ে ডিম্বকের কাছে গিয়ে পৌঁছে। ইতোমধ্যে এই পরাগনালিতে দুটি পুং গ্যামেট সৃষ্টি হয়। ডিম্বকের ভিতর পৌঁছে এই নালিকা ফেটে যায় এবং পুং গ্যামেট দুটি মুক্ত হয়। ডিম্বকের ভিতর সুথলি থাকে। এর মধ্যে স্ত্রী গ্যামেট বা ডিম্বাণু উৎপন্ন হয়। পুং গ্যামেটের একটি এই স্ত্রী গ্যামেটের সঙ্গে মিলিত হয়। এভাবে নিষিক্তকরণ প্রক্রিয়া শেষ হয়। অন্য পুং গ্যামেটটি গৌণ নিউক্লিয়াসের সাথে মিলিত হয় এবং সস্য উৎপন্ন করে।
ফলের উৎপত্তি
আমরা ফল বলতে সাধারণত আম, কাঁঠাল, লিচু, কলা, আঙুর, আপেল, পেয়ারা, সফেদা ইত্যাদি সুমিষ্ট ফলগুলােকে বুঝি। এগুলো পেকে গেলে রান্না ছাড়াই খাওয়া যায়। লাউ, কুমড়া, ঝিঙে, পটল ইত্যাদি সবজি হিসেবে খাওয়া হলেও প্রকৃতপক্ষে এগুলাে সবই ফল। নিষিক্তকরণ প্রক্রিয়া শেষ হলেই ফল গঠনের প্রক্রিয়া শুরু হয়। নিষিক্তকরণ প্রক্রিয়া গর্ভাশয়ে যে উদ্দীপনার সৃষ্টি করে তার কারণে ধীরে ধীরে গর্ভাশয়টি ফলে পরিণত হয়। এর ডিম্বকগুলো বীজে রূপান্তরিত হয়। নিষিক্তকরণের পর গর্ভাশয় এককভাবে অথবা ফুলের অন্যান্য অংশসহ পরিপুষ্ট হয়ে যে অঙ্গ গঠন করে তাকে ফল বলে।
শুধু গর্ভাশয় ফলে পরিণত হলে তাকে প্রকৃত ফল বলে, যেমন- আম, কাঁঠাল। গর্ভাশয় ছাড়া ফুলের অন্যান্য অংশ পুষ্ট হয়ে যখন ফলে পরিণত হয় তখন তাকে অপ্রকৃত ফল বলে, যেমন-আপেল, চালতা ইত্যাদি। প্রকৃত ও অপ্রকৃত ফলকে আবার তিন ভাগে ভাগ করা যায়, যেমন- সরল ফল, গুচ্ছফল ও যৌগিক ফল।
সরল ফল
ফুলের একটি মাত্র গর্ভাশয় থেকে যে ফলের উৎপত্তি তাকে সরল ফল বলে, যেমন- আম। এরা রসাল বা শুষ্ক হতে পারে। সরল ফল দুই প্রকার।
যৌগিক ফল
একটি মঞ্জরির সম্পূর্ণ অংশ যখন একটি ফলে পরিণত হয় তখন তাকে যৌগিক ফল বলে, যেমন- আনারস, কাঁঠাল।
রবার্তো কার্লোস
থাম্ব|রবার্তো কার্লোস রবার্টো কার্লোস ড সিলভা রোচা (জন্ম 10 এপ্রিল 1973), সাধারণত রবার্টো কার্লোস নামে পরিচিত, ব্রাজিলের অবসরপ্রাপ্ত পেশাদার ফুটবলার। তিনি ব্রাজিলে একটি অগ্রগতি হিসাবে তার ক্যারিয়ার শুরু করেছিলেন, কিন্তু তার বেশিরভাগ ক্যারিয়ার বামপন্থী হিসাবে কাটিয়েছিলেন এবং তাকে "ইতিহাসের ইতিহাসে সবচেয়ে আক্রমণাত্মক বামপন্থী" হিসাবে বর্ণনা করা হয়েছে। [3] কার্লোসকে ইতিহাসে সর্বাধিক বাম ব্যাকগুলির মধ্যেও ব্যাপকভাবে বিবেচনা করা হয়। [4] [5]
ক্লাব পর্যায়ে, তিনি রিয়াল মাদ্রিদে যোগ দেন 1996 সালে, যেখানে তিনি 11 টি অত্যন্ত সফল ঋতু কাটিয়েছিলেন, সব প্রতিযোগিতায় 584 টি ম্যাচ খেলে এবং 71 গোল করেন। রিয়েল এ, তিনি চার লা লীগ শিরোপা এবং ইউইএফএ চ্যাম্পিয়ন্স লীগ তিনবার জিতেছিলেন। ২013 সালের এপ্রিল মাসে, তিনি ম্যারাca দ্বারা "রিয়াল মাদ্রিদের ইতিহাসে সেরা বিদেশী 11" এর সদস্য হিসাবে নামকরণ করেছিলেন। [6] আগস্ট ২01২ সালে, তিনি 39 বছর বয়সে ফুটবল থেকে অবসর গ্রহণের ঘোষণা দেন। [7]
1 99২ সালে ব্রাজিল জাতীয় দলের জন্য রবার্টো কার্লোস খেলতে শুরু করেন। তিনি তিনটি বিশ্বকাপে খেলেছিলেন, 1998 সালে ফ্রান্সে ফাইনালে পৌঁছেছেন এবং কোরিয়া / জাপানে 2002 সালের টুর্নামেন্টে জিতলেন। 1998 ও ২00২ সালে ফিফা বিশ্বকাপের অল-স্টার টিমতে তার নামকরণ করা হয়েছিল। 125 টি ক্যাপ দিয়ে তিনি জাতীয় দলের জন্য দ্বিতীয় সর্বোচ্চ উপস্থিতি দেখিয়েছেন। [8]
রবার্টো কার্লোস ব্যবস্থাপনা গ্রহণ করেন এবং ২013 সালের জুনে তুর্কি সুপার লিগ সিভ্যাস্পোরের প্রধান প্রশিক্ষক হিসাবে নামকরণ করেন। [9] ডিসেম্বর 2014 এ তিনি প্রধান কোচ পদত্যাগ করেছিলেন। [10] জুলাই 2015 সালে, তিনি দিল্লির ডাইনামোস ইন্ডিয়ান সুপার লিগ ক্লাবের খেলোয়াড় / ম্যানেজার নিযুক্ত হন। [11]
তার শক্তিশালী নমনীয় মুক্ত কিকের কারণে তাকে 10500 মাইল প্রতি ঘণ্টায় (169 কিলোমিটার / ঘণ্টা) পরিমাপ করা হয়েছিল বলে এল হম্বরে বাল ("বুলেট ম্যান") বলে ডাক্তারি করা হয়। [12] তিনি তার দৃঢ়তা, চলমান গতি, প্রযুক্তিগত দক্ষতা, ক্রসিং ক্ষমতা, [13] [14] দীর্ঘ নিক্ষেপ এবং 24-ইঞ্চি (61 সেমি) উরুগুলির জন্যও পরিচিত। [12] 1997 সালে তিনি ফিফা ওয়ার্ল্ড প্লেয়ার অফ দ্য ইয়ারে রানার আপ ছিলেন। ফিফা বিশ্বকাপ ড্রিম টিমতে তাকে নির্বাচিত করা হয় এবং ২004 সালে পেলের নাম বিশ্বের সেরা জীবিত খেলোয়াড়দের ফিফা 100 তালিকায়।
আল-কাজিমিয়া মসজিদ
আল-কাজিমিয়া মসজিদ (مَسْجِد ٱلْكَاظِمِيَّة) বা আল-কাজিমাইন মাজার (حَرَم ٱلْكَاظِمَيْن) হল ইরাকের বাগদাদের কাজিমিয়া শহরতলিতে অবস্থিত একটি মসজিদ ও মাজার। এখানে শিয়া মুসলমানদের সপ্তম ইমাম মুসা আল-কাজিম এবং নবম ইমাম মুহম্মদ আল-জওয়াদের সমাধি অবস্থিত। এছাড়া এর প্রাঙ্গণের মধ্যে প্রখ্যাত শিয়া পণ্ডিত শেখ মুফীদ ও নাসিরুদ্দীন তুসীর কবর রয়েছে।  মসজিদটির সাথে সরাসরি সংলগ্ন রয়েছে আরও দুটি ছোট মাজার যেখানে সমাহিত রয়েছেন নাহজুল বালাগার সংকলনকারী শরীফ রাজী এবং তাঁর ভাই শরীফ মুর্তজা।
করোনা
করোনা (ল্যাটিন শব্দ 'মুকুট' থেকে) সর্বাধিক উল্লেখ করা হয়:
WHO এটিকে "corona virus disease 2019" সংক্ষেপে "covid-19" বলে আখ্যায়িত করেছেন।
অক্সফোর্ড সেন্টার ফর হিন্দু স্টাডিজ
১৯৯৭ সালে প্রতিষ্ঠিত অক্সফোর্ড সেন্টার ফর হিন্দু স্টাডিজ (OCHS) ইংল্যান্ডের অক্সফোর্ড বিশ্ববিদ্যালয়ের একটি স্বীকৃত স্বাধীন জ্ঞান চর্চা কেন্দ্র । এটি শিক্ষা, গবেষণার একাডেমিক প্রোগ্রাম বিকাশ করে এবং হিন্দু স্টাডিজে প্রকাশ করে। এর লক্ষ্য হিন্দু সম্প্রদায়কে তাদের নিজস্ব ঐতিহ্য ও সংস্কৃতির একাডেমিক অধ্যয়নে উৎসাহিত করা।
নামকরণ
OCHS প্রতিষ্ঠিত হওয়ার সময় অল্প সময়ের জন্য অক্সফোর্ড সেন্টার ফর বৈষ্ণব অ্যান্ড হিন্দু স্টাডিজ (OCVHS) নামে পরিচিত ছিল। বৈষ্ণব ঐতিহ্যের প্রতি কেন্দ্রের ঝোঁক এই সত্যটিকে প্রতিফলিত করে যে এর প্রতিষ্ঠাতা পরিচালক শৌনক ঋষি দাস একজন বৈষ্ণব পুরোহিত। কেন্দ্রের বৃদ্ধির সাথে সাথে এটি হিন্দু অধ্যয়নের ক্ষেত্রে আরও অন্তর্ভুক্তিমূলক এবং বিস্তৃত হয়ে ওঠে, যার ফলে এর নাম পরিবর্তন করা হয়। কেন্দ্রটি তিনজন ছাত্র এবং দান করা বইগুলির একটি ছোট লাইব্রেরি নিয়ে ডিভিনিটি রোডের একটি শহরতলির বাড়িতে শুরু হয়েছিল। এরপর থেকে এটি অক্সফোর্ডের ম্যাগডালেন স্ট্রিটে একটি বড় অফিসে স্থানান্তরিত হয়েছে।
গবেষণা
ওসিএইচএস-এর গবেষণা প্রকল্পগুলি চারটি সাধারণ শিরোনামের অধীনে পড়ে:
১৯৯৬ সালের বাংলাদেশী চলচ্চিত্রের তালিকা
১৯৯৬ সালে বাংলাদেশে মুক্তিপ্রাপ্ত চলচ্চিত্রের তালিকা।
বিএপিএস হিন্দু মন্দির, আবুধাবি
মন্দিরটি ভারতের কারিগরদের হাতে খোদাই করা হবে এবং সংযুক্ত আরব আমিরাতে একত্র করা হয়েছে। মন্দিরটি একটি সম্পূর্ণ কার্যকরী, সামাজিক, সাংস্কৃতিক এবং আধ্যাত্মিক কমপ্লেক্সের অংশ হিসাবে একটি ঐতিহ্যবাহী হিন্দু মন্দিরের সমস্ত দিক এবং বৈশিষ্ট্যগুলিকে অন্তর্ভুক্ত করবে। কমপ্লেক্সে একটি দর্শনার্থী কেন্দ্র, প্রার্থনা হল, প্রদর্শনী, শিক্ষার জায়গা, শিশুদের জন্য খেলাধুলার জায়গা, বিষয়ভিত্তিক বাগান, জলের বৈশিষ্ট্য, একটি ফুড কোর্ট, একটি বই এবং উপহারের দোকান অন্তর্ভুক্ত থাকবে।
নির্মাণ
২০১৫ সালের আগস্টে, সংযুক্ত আরব আমিরাত সরকার ভারতের প্রধানমন্ত্রী নরেন্দ্র মোদির দেশে প্রথম সরকারি সফরের সময় আবুধাবিতে একটি হিন্দু মন্দির নির্মাণের জন্য জমি প্রদানের সিদ্ধান্ত ঘোষণা করেছিল। শেখ মোহাম্মদ বিন জায়েদ আল নাহিয়ান, আবুধাবির ক্রাউন প্রিন্স এবং সংযুক্ত আরব আমিরাতের সশস্ত্র বাহিনীর ডেপুটি সুপ্রিম কমান্ডার মন্দিরের জন্য জমি উপহার দিয়েছেন।
২০১৮ সালের ১০ ফেব্রুয়ারী, বিএপিএস প্রতিনিধিরা রাষ্ট্রপতি প্রাসাদে শেখ মোহাম্মদ এবং ভারতীয় প্রধানমন্ত্রীর সাথে দেখা করেন। সমগ্র রাজপরিবার এবং ২৫০ টিরও বেশি স্থানীয় নেতাদের উপস্থিতিতে ভারত এবং সংযুক্ত আরব আমিরাতের দ্বারা একটি সমঝোতা স্মারক স্বাক্ষরিত হয়েছিল।
২০১৮ সালের ১১ ফেব্রুয়ারী মন্দিরের শিলা পুজন (ভিত্তি প্রস্তর স্থাপন অনুষ্ঠান) অনুষ্ঠিত হয়। শিলা পূজা মন্দিরের নির্মাণের প্রথম বৈদিক পদক্ষেপ হিসেবে চিহ্নিত। প্রধানমন্ত্রী নরেন্দ্র মোদি দুবাই অপেরা হাউস থেকে লাইভ স্ট্রিমের মাধ্যমে অনুষ্ঠানটি প্রত্যক্ষ করেন।
আকারের দিক থেকে, এটি অক্ষরধাম (দিল্লি) থেকে ছোট হবে কিন্তু অক্ষরধাম (নিউ জার্সি) -এর মতোই, বেলেপাথরের বিল্ডিংয়ের পটভূমিতে মার্বেল খোদাই করা।
ভিত্তিপ্রস্তর স্থাপন অনুষ্ঠান
সংযুক্ত আরব আমিরাত সরকার তার বছরের সহনশীলতা কর্মসূচির অংশ হিসাবে, জানুয়ারী ২০১৯ সালে বিএপিএস হিন্দু মন্দিরকে আরও ১৪ একর জমি বরাদ্দ করেছে।
২০১৯ সালের ২০ এপ্রিল, আবুধাবিতে প্রথম ঐতিহ্যবাহী হিন্দু মন্দিরের ভিত্তিপ্রস্তর স্থাপন অনুষ্ঠানটি হাজার হাজার ভারতীয় সম্প্রদায়ের লোক এবং ভারত ও সংযুক্ত আরব আমিরাতের কর্মকর্তাদের উপস্থিতিতে সম্পাদিত হয়েছিল। বোচাসনবাসী অক্ষর পুরুষোত্তম সংস্থা (বিএপিএস) স্বামীনারায়ণ সংস্থার আধ্যাত্মিক নেতা মহন্ত স্বামী মহারাজের উপস্থিতিতে বৈদিক রীতি অনুসারে অনুষ্ঠানটি পরিচালনা করা হয়েছিল।
জাপানের প্রশাসনিক অঞ্চল
জাপানের প্রশাসনিক অঞ্চল বা প্রিফেক্‌চার (都道府県?,তোদোওফুকেন) বলতে আধুনিক জাপান রাষ্ট্রের ৪৭ টি প্রশাসনিক ও বিচার বিভাগীয় একককে বোঝায়। এদের মধ্যে ৪৩ টি হল যথাযথ প্রশাসনিক অঞ্চল (県 কেন্‌), ২ টি নগর-প্রশাসনিক অঞ্চল (府 ফু, ওসাকা এবং কিয়োতো), একটি "বর্ত্ম" বা "এলাকা" (道 দোও, হোক্কাইদো) এবং একটি "মহানগর" (都 তো, টোকিও)। ১৮৬৮ খ্রিঃ ক্ষমতাপ্রাপ্ত মেইজি ফুহাংকেন সাঞ্চিসেই প্রশাসন ১৮৭১ খ্রিঃ জাপানের পূর্বতন প্রদেশগুলিকে পুনর্বিন্যস্ত করে বর্তমান প্রশাসনিক অঞ্চল ব্যবস্থার সূচনা করে।
প্রতিটি প্রশাসনিক অঞ্চলের কর্ণধার হলেন একজন প্রত্যক্ষ নির্বাচিত গভর্নর (知事 চিজি)। স্থানীয় বিচারবিভাগীয় সিদ্ধান্ত ও বাজেট পেশ করে একটি এককক্ষবিশিষ্ট সভা (議会 গিকাই)। এই সভার সদস্যরা চার বছরের জন্য নির্বাচিত হন।
বর্তমান স্থানীয় স্বায়ত্তশাসন আইন অনুযায়ী প্রতিটি প্রশাসনিক অঞ্চল কয়েকটি করে নগর (市 শি) ও জেলায় (郡 গুন) বিভক্ত। প্রতিটি জেলা কয়েকটি শহর (町 চোও/মাচি) ও গ্রামে (村 সোন/মুরা) বিভক্ত। যেমন, হোক্কাইদো ১৪ টি জেলা বা উপপ্রশাসনিক অঞ্চলে বিভক্ত, যেগুলো হোক্কাইদো প্রশাসনিক অঞ্চলের শাখা কার্যালয় (支庁 শিচোও) হিসেবে কাজ করে। অন্য কোনও কোনও প্রশাসনিক অঞ্চলেও এই ধরনের শাখা কার্যালয় আছে যেখানে রাজধানীর বাইরে থেকে প্রশাসনিক কাজকর্ম চালানো হয়। জাপানের রাজধানী টোকিও একটি মিশ্র নগর-প্রশাসনিক অঞ্চল বা মহানগর; এর মধ্যে নগর ও প্রশাসনিক অঞ্চল - উভয়েরই বৈশিষ্ট্য আছে।
প্রেক্ষাপট
মেইজি সরকার ১৮৭১ খ্রিঃ জুলাই মাসে পূর্বতন প্রদেশ বিভাজনের হান পদ্ধতি বাতিল করে দিয়ে প্রশাসনিক অঞ্চল পদ্ধতি বলবৎ করে। প্রাথমিকভাবে ৩০০ টির বেশি প্রশাসনিক অঞ্চল ছিল। এদের অনেকগুলোই ছিল পূর্বতন হান বা প্রদেশ। ক্রমে সংলগ্ন প্রদেশগুলোকে জুড়ে দিয়ে ১৮৮৮ খ্রিঃ তাদের সংখ্যা ৪৭ এ নামিয়ে আনা হয়। ১৯৪৭ খ্রিঃ স্থানীয় স্বায়ত্তশাসন আইন প্রশাসনিক অঞ্চলগুলোকে অধিকতর রাজনৈতিক ক্ষমতা দেয় এবং প্রশাসনিক অঞ্চলভিত্তিক গভর্নর ও আইনসভা স্থাপন করে।
২০০৩ খ্রিঃ তৎকালীন প্রধানমন্ত্রী জুনিচিরো কোইযুমি প্রস্তাব দেন বর্তমান প্রশাসনিক অঞ্চলগুলোকে দশটা রাজ্যে সংবদ্ধ করার। এই নতুন রাজ্যগুলোকে বর্তমান প্রশাসনিক অঞ্চলের চেয়ে বেশি স্বায়ত্তশাসন দেওয়ার কথা বলা হয়। এতে উপপ্রশাসনিক কার্যালয়ের সংখ্যা কমবে এবং সার্বিকভাবে প্রশাসনের ব্যয় কমবে। জাপান সরকার অনেকগুলো প্রশাসনিক অঞ্চলকে জুড়ে দিয়ে ৯ থেকে ১৩ টির মত উপ-জাতীয় প্রশাসন ব্যবস্থা চালু করার একটা প্রস্তাবও বিবেচনা করছে। এই ব্যবস্থারও লক্ষ্য স্থানীয় সরকারের স্বায়ত্তশাসনের গণ্ডি বাড়ানো। অবশ্য ২০১২ এর আগস্ট অবধি কোনও পরিবর্তনের সিদ্ধান্ত হয়নি।
গুগল উন্নয়নকারী দিবস
থাম্ব|তাইওয়ানে গুগল বিকাশকারী দিবস ২০০৮ গুগল বিকাশকারী দিবস ইভেন্টগুলি গুগলের দ্বারা প্রতিবছর বিশ্বব্যাপী একদিনের ওয়েব বিকাশকারী-কেন্দ্রিক সমাবেশ। এ ডেতে ওয়েব ডেভলপার - গুগলের দ্বারা প্রতিবছর বিশ্বজুড়ে ফোকাসযুক্ত সমাবেশ। সেমিনারের মধ্যে রয়েছে গুগলের সাথে ওয়েব, মোবাইল, এবং এন্টারপ্রাইজ অ্যাপ্লিকেশন তৈরিতে ফোকাস করা এবং কোডল্যাব এবং অ্যান্ড্রয়েড, এইচটিএমএল 5, ক্রোম, অ্যাপ ইঞ্জিন, গুগল ওয়েব টুলকিটের মতো উন্মুক্ত ওয়েব প্রযুক্তি এবং অংশগ্রহণকারীদের গুগল ডেভেলাপ পণ্য সম্পর্কে শিখার জন্য একটি দুর্দান্ত সুযোগ দেয়া।
লক্ষ্য
ডেভেলপার ডে হলো একটি বিপণন কৌশল যা গুগল নতুন পণ্য লঞ্চ করতে এবং গ্রাহকদের প্রায়শই গেমস আকারে উপস্থাপন করে এমন নতুনত্বের সাথে পরিচয় করিয়ে দেয়। এটি সফ্টওয়্যার বিকাশকারীদের অংশগ্রহণকে এবং ওয়েব অ্যাপ্লিকেশনগুলিকে উন্নত করতে পারে এমন ডেভেলপারদের আকৃষ্ট করার চেষ্টা করে। একটি বিবৃত কোম্পানির লক্ষ্য "প্রোগ্রামারদের সাথে আরও ভাল সম্পর্ক গড়ে তোলা, বিশেষত যারা ম্যাসআপ বিকাশের মূল প্রান্তে রয়েছে, অ্যাপ্লিকেশন বিকাশের একটি তুলনামূলকভাবে নতুন স্টাইল যা বিভিন্ন ওয়েব সাইট থেকে তথ্য সংযুক্ত করে।" এই জাতীয় বিকাশকারী প্রোগ্রামগুলি কীভাবে সংস্থাগুলি ওয়েব অ্যাপ্লিকেশনগুলি প্রচার করে এবং অ্যামাজন, ইবে, মাইক্রোসফ্ট এবং ইয়াহু ব্যবহার করে তার একটি সাধারণ বৈশিষ্ট্য হয়ে উঠছে। আসলে, ইয়াহু শরত্কালে ২০০৬ এর হ্যাক ডে সহ পরিচয় বিকাশকারী দিনগুলিতে অগ্রণী ছিলেন।
মার্কিন সামোয়া ফুটবল ফেডারেশন
মার্কিন সামোয়া ফুটবল ফেডারেশন (Football Federation American Samoa; এছাড়াও সংক্ষেপে এফএফএএস নামে পরিচিত) হচ্ছে মার্কিন সামোয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮৪ সালে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছরে সংস্থাটি তাদের আঞ্চলিক সংস্থা ওএফসির সদস্যপদ লাভ করে। এই সংস্থার সদর দপ্তর মার্কিন সামোয়ার রাজধানী পাগো পাগোতে অবস্থিত।
সবখা
সবখা (سبخة) শব্দটি ভূ-বিজ্ঞানীদের ব্যবহারিত একটি শব্দ, যেটি মুলত উপকূলীয়, ভাঁটার সময় জল সরে-যাওয়া কর্দমময় বালিযুক্ত প্রান্তর, যা শুকনো জলবায়ুতে নিমগ্ন হয়ে বাষ্পীভূত লবণাক্ত খনিজরুপে জমা হয়। সবখা মুলত ভুমি এবং আন্তঃদেশীয় অঞ্চলে সীমাবদ্ধ উপকূলীয় সমভূমিগুলির মধ্যে সাধারণ উচ্চ-জোয়ার মাত্রার ঠিক উপরে পর্যায়ক্রমিকভাবে দেখতে পাওয়া যায়। একটি সাবখাতে বাষ্পীভূত-স্যালাইন খনিজ পললগুলি সাধারণত মাডফ্লাট বা স্যান্ডফ্লাট পৃষ্ঠের নীচে জমা হয়। বাষ্পীভবন-স্যালাইন খনিজ, জোয়ার-বন্যা এবং আইওলিয়ান আধুনিক উপকূলরেখার সাথে বহু সবখার দেখা মেলে। সাবখার জন্য সবচেয়ে উপযুক্ত অঞ্চলটি হল সংযুক্ত আরব আমিরাত এর পারস্য উপসাগরের দক্ষিণ উপকূলটি।   সবখা হ'ল আরবি শব্দের একটি শব্দগত অনুবাদ যা লবণাক্ত সমতল ভুমির বর্ণনা দিতে ব্যবহৃত হয়। সাবখা নামটি সাবখহ, সেবখা বা উপকূলীয় সবখা নামেও পরিচিত। বাষ্পীভবন, লবণ এবং অন্যান্য বাষ্পীয় খনিজগুলির ফলস্বরূপ ভূপৃষ্ঠে বিস্তার লাভ করা সমতল, উপকূলীয় বা অভ্যন্তরীণ অঞ্চলগুলোকে প্রকাশ করতেও সবখা শব্দটির ব্যবহার লক্ষণীয়। মহাদেশীয় সাবখা শব্দটি মরুভূমির মধ্যে পাওয়া এমন পরিবেশের জন্য ব্যবহৃত হয়। লবণাক্ত ভুমি বা সৈকত উভয় ক্ষেত্রে সবখা শব্দটি ব্যবহার করাতে বিভ্রান্তির ফলে প্রস্তাব করা হয় যে এই শব্দটি সমুদ্র সৈকত এবং অন্যান্য আন্তঃমহাদেশীয় অববাহিকার জন্য পরিত্যাগ করা উচিত।
খোর লেগুন
খোর-লেগুন-সবখা মডেলটিতে সমুদ্র-স্তর বন্যার উপকূলীয় অঞ্চলে প্রাথমিক বৃদ্ধি এবং অগভীর জলের বৈশিষ্ট্য তৈরি করে। যদি এতে পলি পড়ে থাকে, বা ভূমি উপরে উঠে যায় বা সমুদ্রপৃষ্ঠের উচ্চতা কমে যায়, তবে আটকে পড়া জল বাষ্পীভূত হয়ে সমতল নুনের প্যান বা সাবখা তৈরি করে। উপকূলীয় অঞ্চলে যদি অনিয়মিত ভূসংস্থান থাকে, তবে বন্যার ফলে বিশাল স্বাধীন খাঁড়ি বা খোরস তৈরি হয়। খোর একটি অগভীর, সাবটিডাল ফ্ল্যাট বা জোয়ার খাঁজ। ওয়াদিস বা ভূগর্ভস্থ জল থেকে কম লবণাক্ত জল পাওয়া যায় কিনা তার উপর নির্ভর করে ধূসর ম্যানগ্রোভের হোস্ট হতে পারে কিনা। পলি জমাতে শুরু করলে খোরগুলি আরও অগভীর হয়ে যায় এবং দীঘি বা আন্তঃজাতীয় সমতল গঠন করে। জলাশয়গুলি নিম্ন জোয়ারে জলাশয়টি উন্মুক্ত না হওয়া অবধি পূর্ণ হতে থাকে এবং সাবখা গঠন শুরু হয়। পরিপক্ব সবখাগুলি কেবল ভারী বর্ষণের পরে প্লাবিত হয় এবং একত্রিত হয়ে সাবখা উপকূলীয় সমভূমি গঠন করে। এই উপকূলীয় সমভূমিগুলি ১০-৫০ সেন্টিমিটারের মধ্যে হয়ে থাকে এবং সমুদ্রের ঢালু অংশের অনুপাত ১ঃ১০০০ এর চেয়ে কম হয়ে থাকে। এওলোয়ান সিলিক্লিক্লাস্টিক ধূলিকণা টপোগ্রাফিকের নীচে জমা হয়ে বাষ্পীভবনজনিত অংশ নিয়ে একটি সাবখার সমতলতা বাড়িয়ে তোলে। প্রবালদ্বীপ, বাধা দ্বীপপুঞ্জ, ওলাইট শোলগুলি বালুচর দিয়ে বাধা তৈরি করে। ওমানের ফোল্ড এবং থ্রাস্ট বেল্ট অঞ্চলে মায়োসিন কার্বনেট-বাষ্পীভূত সমুদ্রাভিমুখী সবখা কয়েক শতাধিক মিটারের মতো সংকীর্ণ হতে পারে।
ঝিল্লী ক্ষেত্র
উপকূলে যদি ঝিল্লিক্ষেত্র থাকে তবে বন্যার ফলে টিলাগুলির জলাধারগুলির মধ্যে অনেকগুলি ছোট পুল তৈরি হয়। বিশ্বের কিছু অংশে, এই হ্রদগুলি বৃষ্টিপাত দ্বারা ভরাট বা ভূগর্ভস্থ জলজগুলির থেকে উত্থিত হয়ে অভ্যন্তরীণ মরুভূমিতেও তৈরি হতে পারে। উদাহরণস্বরূপ, সৌদি আরব এবং দক্ষিণ সংযুক্ত আরব আমিরাতের খালি কোয়ার্টারের বড় অংশগুলি লবণের ফ্ল্যাটে ভরা মহাদেশীয় সাবখায় পরিবর্তিত উচ্চ প্রবাহিত বার্চান টিলাগুলির কথা বলা যেতে পারে। কিছু জায়গায়, মহাদেশীয় সবখা মরুভূমিতে দীর্ঘ প্রবেশযোগ্য করিডোর গঠনের জন্য সংযোগ স্থাপন করে। তৃতীয় চিত্রটি দক্ষিণ সংযুক্ত আরব আমিরাত তে ক্রিসেন্ট আকারের লিওয়া ওসিস এর দক্ষিণ অংশ নির্দেশ করে। ছবিটিতে প্রায় প্রতিটি মহাদেশীয় সাবখা ৮০ কিলোমিটার প্রশস্ত এবং প্রায় 2-3 কিলোমিটার দীর্ঘ এবং ১ কিলোমিটার প্রস্থ বিশিষ্ট। মহাদেশীয় সবখার উপরিভাগ জুড়ে আপনি নুনের সাদা জমা দেখতে পাবেন। মাঝের ছবিতে মহাদেশীয় সাবখার ১২০ মিটার উপরে ওঠা মোরিব ডুন দেখা যাচ্ছে। সৌদি আরব এবং সংযুক্ত আরব আমিরাতের সীমান্তটি লাল দেখানো হয়েছে। নিচের ছবি দুটি প্লাবন ঝিল্লির উদাহরণ। প্রথম ছবিটি কোন মরুভূমির ছবি নয় বরং এটি বৃষ্টিতে প্লাবিত আমাজান অঞ্চলের একটি প্লাবন ঝিল্লী। দ্বিতীয়টি গোবি অঞ্চলে নিকটবর্তী পাহাড়ের ভূগর্ভস্থ জলে প্লাবিত একটি শুকনো অভ্যন্তরীণ প্রান্তর।
জলবায়ু প্রভাব
সবখা বিকাশের অন্যতম প্রধান কারণ জলবায়ু। এই শুষ্ক অঞ্চলে সাধারণত বজ্র বৃষ্টি হয় এবং বছরে গড় বৃষ্টিপাতের পরিমান ৪ সে. মি. । সর্বাধিক তাপমাত্রা ৫০ ডিগ্রি সেলসিয়াস এবং ০ ডিগ্রি সেলসিয়াস। আর্দ্রতা বাতাসের উপর নির্ভরশীল হয়ে থাকে, শুকনো অভ্যন্তরীণ অংশ থেকে সকালে আর্দ্রতাটি ২০% থাকে এবং বিকেলে শক্তিশালী উপকূলীয় বাতাসের প্রাধান্য বেশি থাকে। রাতে শতভাগ আপেক্ষিক আর্দ্রতা ঘন কুয়াশার কারণ হতে পারে। জলের ক্ষেত্রে অগভীর জলের থেকে গভীর জলের তাপমাত্রার পার্থক্য প্রায় ১০ ডিগ্রি সেলসিয়াস। এই উচ্চ তাপমাত্রা পারস্য উপসাগরে বাষ্পীভবনের উচ্চ হারকে চালিত করে যা প্রায় বছরে ১২৪ সেন্টিমিটার এবং এই তাপমাত্রা অগভীর জলাশয়ে ৭০ ডিগ্রী পিপিটি পর্যন্ত বাড়িয়ে তোলে। সবখা থেকে বাষ্পীভবনের হার ৪০০০ থেকে ৫০০০ বছরে গড়ে ৬ সেন্টিমিটার হয়ে থাকে। এর কারণগুলি হ'ল সাবখা পৃষ্ঠ কোন মুক্ত জলের পৃষ্ঠ নয়, রাতের বেলা উচ্চ আর্দ্রতা পাওয়া যায় এবং বায়ু কলামের উল্লম্ব স্তরবিন্যাস। বাষ্পীভবনের কারণে পানির ক্ষয়ক্ষতি সত্ত্বেও, ভূগর্ভস্থ জল কখনও ১.৫ মিটার গভীর সমুদ্রতলের উপর দিয়ে প্রবাহিত হয় না এবং মহাদেশীয় জলের, বৃষ্টিঝড় এবং উত্তর-পশ্চিম "শামাল" গ্যাল-ফোর্স বায়ু চালিত আন্তঃদেশীয় উচ্চতার চেয়ে বেশি উচ্চতার তরঙ্গ তৈরি করে এবং কয়েক সেন্টিমিটার গভীরতায় সাবখার উপর দিয়ে প্রায় ৫ কিলোমিটার অভ্যন্তরে জল চালনা করে। জলবায়ুর বিভিন্নতা একটি সাবখার প্রকৃতি গতিশীল করে তোলে। সবখার উপরিতলে হ্যালাইট জমে এবং নিম্নের মাটিতে কৈশিক প্রক্রিয়ায় লবণাক্ত পানি থেকে জিপ্সাম ও আরগনাইট বের করে আনে। সবখার শুষ্ক অংশগুলিতে জিপসামটি অ্যানহাইড্রাইটে পরিবর্তন করা যেতে পারে এবং অ্যারগোনাইট ডাইজেটিকভাবে ডলমাইটাইজ করা যায়। রাতে তাপীয় সংকোচনের ফলে এবং দিনের বেলা প্রসারনের ফলে অবতল বহুভুজ বিশিষ্ট জলাশয় বাড়ে। এর ফলে নিম্নদেশে জিপসাম মাশ তৈরি হয় যা অ্যানহাইড্রাইট এবং অন্যান্য সালফেটের স্ফটিক বিকাশ করতে সাহায্য করে। এগুলি পরবর্তীতে স্ফটিক কাঠামো গঠন করে। সাবখার বৃদ্ধি এবং স্টোকস পৃষ্ঠতল সৃষ্টির এই প্রক্রিয়া প্রায় ১ মি / ১০০০ বছরের হারে সংরক্ষণ সক্ষম। এই পৃষ্ঠগুলি স্থানীয় ভিত্তির স্তর হিসাবে ভূগর্ভস্থ টেবিলের স্তরের সাথে সম্পর্কিত যা সাবভা পৃষ্ঠের বিচ্ছুরণের মাধ্যমে তৈরি করা হয়েছে।
চাকদহ
চাকদহ ভারতের পশ্চিমবঙ্গ রাজ্যের নদিয়া জেলার একটি শহর ও পৌরসভা এলাকা।
ইতিহাস
চাকদহ বা চাকদা নদীয়ার একটি প্রাচীন জনপদ। পুরাণে কথিত আছে ভাগীরথী নদী (গঙ্গা) আনয়নকালে প্রচন্ড বর্ষনের কারণে ভগীরথে র রথের চাকা এখানে বসে যায়। তিনি সেই চাকা টেনে তোলেন ও প্রকান্ড দহের সৃষ্টি হয়। সেই থেকে নাম হয় 'চক্রদহ' কালক্রমে তা চাকদহ বা চাকদা'তে পরিনত হয়েছে। চাকদহের নিকট পালপাড়ায় (অতীতে প্রদ্যুম্ননগর) একটি টেরাকোটা মন্দির বর্তমান । চাকদহের কাজীপাড়ায় প্রথম বিলাতগামী বাঙালি মির্জা মির্জা শেখ ইতেশামুদ্দীনে র (এহতেশামুদ্দিন) বসতবাড়ি ও জন্মস্থানটি জীর্নপ্রায়। এটি কাজীপাড়া মসজিদ নামে খ্যাত।
চাকদহের গঙ্গার পারে এশিয়ার বৃহত্তম পেপার মিল "সুপ্রিম পেপার মিল" অবস্থিত। থাম্ব|কাজীপাড়ার প্রাচীন মসজিদ, চাকদহ
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১১ মিটার (৩৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে চাকদহ শহরের জনসংখ্যা হল ৮৬,৯৬৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭৯%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে চাকদহ এর সাক্ষরতার হার বেশি।
এই শহরের জনসংখ্যার ৯% হল ৬ বছর বা তার কম বয়সী।
যোগাযোগ
চাকদহ শহরটি কলকাতা ও জেলা সদর শহর কৃষ্ণনগরের সাথে রেল পথে সুসংযুক্ত। শেয়ালদহ বিভাগের লোকাল ও প্যাসেঞ্জার ট্রেন চলাচল করে চাকদহ রেলওয়ে স্টেশন দিয়ে। এছাড়া ৩৪ নং জাতীয় সড়ক চাকদহকে কলকাতা ও উত্তরবঙ্গের সঙ্গে যুক্ত করেছে। চাকদহ বনগা রোড দ্বারাও এই শহরের সাথে উত্তর ২৪ পরগনা জেলার সাথে যোগাযোগ আছে।পাশেই গঙ্গা রয়েছে,তাই জল পথেও বিভিন্ন জায়গার সাথে যোগাযোগ আছে।
রামপ্রসাদ বিসমিল
রামপ্রসাদ বিসমিল ( ১১ জুন ১৮৯৭―১৯ ডিসেম্বর ১৯২৭) একজন ভারতীয় স্বাধীনতা সংগ্রামী। রামপ্রসাদ বিসমিল ছিলেন বিপ্লবী সংগঠন হিন্দুস্তান রিপাবলিকান অ্যাসোসিয়েশনের প্রতিষ্ঠাতা সদস্য। শহীদ ভগৎ সিং তাকে এই বলে প্রশংসা করেছেন যে তিনি উর্দু ও হিন্দিতে একজন মহান কবি ও লেখক ছিলেন, যিনি ইংরেজি থেকে  ক্যাথেরিন এবং বাংলা থেকে বলশেভিক কী কার্তুত অনুবাদ করেছিলেন।
অবদান
বিপ্লবীরা তাদের কার্যক্রম চালানোর জন্য এবং অস্ত্রশস্ত্র কেনার উদ্দেশ্যে, বিপ্লবীরা ৮ আগস্ট ১৯২৫ তারিখে শাহজাহানপুরে একটি সভায় বসেন। অনেক কথাবার্তার পর এটি সিদ্ধান্ত হয় যে তারা সরণপুর লখনৌ চলাচলকারী ৮-ডাউন প্যাসেঞ্জার ট্রেন বহনকারী সরকারি কোষাগার লুট করবেন।
৯ আগস্ট ১৯২৫ তারিখে আসফাকউল্লা খান এবং অন্য আটজন বিসমিলের নেতৃত্বে ট্রেন লুট করেন। অন্যরা হলেন বারাণসীবাসি বাংলা থেকে রাজেন্দ্র লাহিড়ী,এবং শচীন্দ্রনাথ বক্সী, উন্নাও থেকে চন্দ্রশেখর আজাদ, কলকাতা থেকে কেশব চক্রবর্তী, রাইবেরেলি থেকে বনওয়ারী লাল, ইটাওয়া থেকে মুকুন্দি লাল, বেনারস থেকে মন্মথ নাথ গুপ্ত এবং শাহজাহানপুর থেকে মুরারি লাল।
মৃত্যু
১৯২৬ সালে কাকোরি বিপ্লব সংঘটিত হয় এবং এটির বিরুদ্ধে ব্রিটিশ সরকার কাকোরি ষড়যন্ত্র মামলা শুরু করে। এই মামলার বিচারে পণ্ডিত রামপ্রসাদ বিসমিল,  রাজেন্দ্র লাহিড়ী, ঠাকুর রৌশন সিং, আসফাকউল্লা খানের ফাঁসির সাজা দেওয়া হয়। ১৯ ডিসেম্বর ১৯২৭ সালে গোরখপুর জেলে  ফাঁসি দেওয়া হয়।
মাইকেল আই. ওয়াগ্নার
মাইকেল ওয়াগ্নার (জন্ম: সেপ্টেম্বর ৩০, ১৯৪৭ এবং মৃত্যু: এপ্রিল ২৩,১৯৯২) একজন মার্কিন টেলিভিশন চিত্র লেখক এবং পরিচালক ছিলেন যিনি ১৯৭৫ থেকে ১৯৯২ সালের মাঝে বেশ কিছু টেলিভিশন অনুষ্ঠানে কাজ করেন এবং ১৯৮২ সালে তার অসাধারন ধারাবাহ্যিক নাটক হিল স্ট্রিট ব্লুজ  লেখার জন্য এমি পুরস্কার পান। তিনি এবিসির  প্রব সিরিজের সহ স্রষ্টা, পরিচালক এবং কয়েকটি পর্ব লিখেছিলেন।
কর্ম জীবন
ওয়াগ্নার একজন সৈনিকের সন্তান ছিলেন। তিনি ওহাইও তে জন্ম নিলেও বেড়ে উঠেছিলেন নিউইয়ার্ক, ইল্লিনিওস, জাপান, জার্মানি, নেব্রাস্কা এবং টেক্সাসের বিমান ঘাটিতে। তিনি টেক্সাসের  রান্দলফ উচ্চ বিদ্যালয়, রান্দলফ বিমান ঘাটি  থেকে শিক্ষা লাভ করেন। তিনি মিসোউরি বিশ্ববিদ্যালয়ে থাকাকালীন ক্যালিফোর্নিয়ায় চলে আসেন এবং লস এঞ্জেলস এ থাকাকালীন বিভিন্ন চাকুরি করার পাশাপাশি তার লেখা স্ক্রিপ্ট আর আকা চিত্র বিক্রি করতেন।
তিনি ১৯৭৫ সালে তার প্রথম টেলিভিশন স্ক্রিপ্ট দ্যা ব্লু নাইট  নামক অপরাধ ভিত্তিক নাটক লিখেন। তিনি এটি জোসেফ ওয়াম্বাউঘের একই নামের উপন্যাস থেকে সিবিএসর জন্য রুপান্তর করেন। তিনি দ্রুত প্রতিষ্ঠা লাভ করেন চিত্রলেখক হিসেবে- জিগসাও জন, দ্যা সিক্স মিলিয়ন ডলার ম্যান, ম্যান ফ্রম আটলান্টিস, স্টারস্ক্য ও হুটছ এবং দ্যা রকফর্ড ফাইলস-এর স্ক্রিপ্ট লিখে।
ওয়াগ্নারলে ১৯৮৭ সালে এ বি সি থেকে নতুন বৈজ্ঞানিক কল্পকাহিনী প্রব  লিখতে সাহায্য করার জন্য বলা হয়, যা পরিচয় করিয়ে দেয় একজন উজ্জ্বল হৃদয়ের বৈজ্ঞানিক অপরাধের যোদ্ধা অস্টিন জেমস কে। বিখ্যাত বৈজ্ঞানিক কল্পকাহিনী লেখক আইজাক আসিমভ, যার আইডিয়া থেকে সৃষ্টি হইছিল একজন তরুন যে বৈজ্ঞানিক আইডিয়া ব্যবহার করে রহস্য মীমাংসা করে, যা অনেকটা টম সুইফট অথবা  রিক ব্রান্ট চরিত্রের মতন।
ওয়াগ্নার দুই ঘণ্টার একটি পাইলট টিভি চলচ্চিত্র "কম্পিউটার লজিক" লিখেছিলেন যার কারণে তিনি বিশেষ পরিচালক হন। ওই সিরিজ এক মৌসুমের চলেছিল। পার্কার স্ট্রিভসন যিনি ওই সিরিজে মুল চরিত্রে কাজ করেন, তিনি তার এক ইন্টারভিউয়ে বলেন যে, তিনি শুধু ওয়াগ্নারের শারীরিক এবং আচরণবিধি অনুসরন করে তার চরিত্র গঠন করেছিলেন।  সিরিজটি ১৯৮৮ সালের প্রতি বৃহস্পতিবার প্রচারিত হয়েছিল।
এরপর ওয়াগ্নার স্টার ট্রেক: দ্য নেক্সট জেনারেশন-এর জিনি রড্ডেনবেরি ধারাবাহিকের জন্য তিনটি স্ক্রিপ্ট লিখেছিলেন, এবং বিশেষ পরিচালক হিসেবে সিরিজে কাজ করেন। তিনি  স্টিফেন বচ্চছ-এর  হুপারম্যান নাটিকে  জন রিট্রার  হিসেবে অভিনয় করেন। ওয়াগ্নার বচ্চছএর অ্যানিমেটেড সিরিজ  ক্যাপিটাল ক্রিট্টারস  লিখতে এবং উন্নত করতে সাহায্য করেন, একই সাথে এনবিসির জন্য  ম্যান ও মেশিন  নাটক লিখতে ও বানাতে পরিচালক হিসেবে কাজ করেছিলেন।
তিনি ১৯৯২ সালে ব্রেন ক্যান্সারে আগউরা হিলস, ক্যালিফোর্নিয়াতে মারা যান।
মাম্প্‌স
মাম্প্‌স বা পনসিকা (Mumps প্যারটাইটিস নামেও পরিচিত ), একপ্রকারের ভাইরাসজনিত রোগ, যা মাম্প‌স ভাইরাস দ্বারা সংঘটিত হয়ে থাকে। প্রতিষেধক আবিষ্কারের আগে, পৃথিবীব্যাপী শিশুদের মধ্যে এটি একটি সাধারণ রোগ ছিল। তৃতীয় বিশ্বের দেশগুলোতে এখনও এই রোগ স্বাস্থ্যঝুঁকির কারণ হয়ে থাকে, এছাড়া উন্নয়নশীল দেশগুলোতে প্রায়ই রোগটি দেখা যায়।
লক্ষণসমূহ
মাম্প্‌স-এর সাধারণ লক্ষণসমূহ হলো:
কারণ
মাম্প্‌স একটি ছোঁয়াচে রোগ, যা সাধারণত আক্রান্ত ব্যক্তি থেকে সংক্রামক উপাদান, যেমন মুখের লালা ইত্যাদির মাধ্যমে, ব্যক্তি থেকে ব্যক্তিতে ছড়ায়। আক্রান্ত ব্যক্তি হাঁচি দিলে কিংবা সর্দি ঝাড়লে তার সূক্ষ্ম কণাগুলো বাতাসে ছড়িয়ে পড়ে, এবং অন্য ব্যক্তির নাক, চোখ কিংবা মুখ দিয়ে ভিতরে গিয়ে সংক্রমণ ঘটায়। এছাড়া খাবার ও পানীয়, আক্রান্ত ব্যক্তির সাথে ভাগাভাগি করার মাধ্যমেও মাম্প্‌স ছড়ায়। এছাড়া এই ভাইরাস, মানবশরীরভিন্ন কোনো তলেও বেঁচে থাকতে পারে, এবং পরবর্তিতে একইভাবে অন্যের সংস্পর্শে ছড়িয়ে থাকে। মাম্প্‌স আক্রান্ত ব্যক্তি, আক্রান্ত হবার দিন থেকে আনুমানিক ৬ দিন আগে থেকে, এবং লক্ষণ দেখা দেয়ার ৯ দিন পর পর্যন্ত সংক্রামক থাকে। পর্যবেক্ষণ সময় (লক্ষণ দেখা দেয়ার আগ পর্যন্ত) ১৪-২৫ দিন হতে পারে কিন্তু সাধারণত তা ১৬-১৮ দিন হয়ে থাকে।
প্রতিরোধ
সবচেয়ে সাধারণ প্রতিরোধমূলক ব্যবস্থা হলো মাম্প্‌স ভ্যকসিন বা টিকা দেয়া, যা আবিষ্কার করেছিলেন মার্ক এ্যান্ড কোম্পানি'র মরিস হাইলম্যান (Maurice Hilleman)।
চিকিৎসা
মাম্প্‌স-এর কোনো নির্ধারিত চিকিৎসা পদ্ধতি নেই। লক্ষণগুলোকে প্রশমিত করার জন্য আক্রান্ত ঘাঢ়/অণ্ডকোষ-স্থানে নির্দিষ্ট বিরতিতে বরফ কিংবা গরম সেঁক দেয়া হয় এবং এসেটামিনোফেন/প্যারাসিটামল-জাতীয় ব্যথানাশক (Tylenol) ব্যবহার করে ব্যথা কমানো হয়। রে'জ সিনড্রম-এর (en:Reye's syndrome) সাথে তাত্ত্বিক সংযোগ থাকায় এ্যাসপিরিন ব্যবহৃত হয় না। গরম লবণ-জল দিয়ে গার্গল করা, নরম খাদ্য খাওয়া এবং অতিরিক্ত তরল পান করলেও লক্ষণগুলো প্রশমিত হয়। মিনেসোটা'র স্বাস্থ্য বিভাগের তথ্যমতে, দ্বিতীয় পর্যায়ের সংক্রমণ ঠেকানোর কোনো কার্যকরী লক্ষণ-পরবর্তি পরামর্শ নেই, এমনকি লক্ষণ-পরবর্তি ভ্যাকসিন কিংবা অ্যান্টিবডিও কার্যকর নয়।
আমতৈল ইউনিয়ন, হালুয়াঘাট
আমতৈল ইউনিয়ন বাংলাদেশের ময়মনসিংহ জেলার হালুয়াঘাট উপজেলার অন্তর্গত একটি ইউনিয়ন।
অবস্থান ও সীমানা
১১নং আমতৈল ইউনিরয়নটি প্রায় ২৭.০০ বর্গ কিলোমিটার।জনসংখ্যায় প্রায় ২৮ হাজার। ইউনিয়নটির মধ্যেদিয়ে কংশ নদী প্রবাহিত।ইউনিয়নটির পূর্বে স্বদেশী ইউনিয়ন, পশ্চিমে ১০নং ধুরাইল ইউনিয়ন, উত্তরে ৯নং ধারা ইউনিয়ন এবং পশ্চিমে ৪নং সিংহেশ্বর ইউনিয়ন অবস্থিত। কোদালিয়া খাল নামে একটি খাল ইউনিয়নের উত্তর পার্শ্ব দিয়ে প্রবাহিত হইয়া নাগলা বাজারের নিকটবর্তী হইয়া ১২নং স্বদেশী ইউনিয়ন পযন্ত বিস্তৃত।ইউনিয়নের বাহির শিমূল গ্রাম হইতে খলিশাকুঁড়ি খাল নামকরণ হইয়া বড়বিলা পযন্ত গিয়া শেষ হইয়াছে।ইউনিয়নে বাহির শিমূল এবং নাগলা বাজার নামে দুটি জনপ্রিয় বাজার রহিয়াছে।
ইতিহাস
১১ নং আমতৈল ইউনিয়ন পরিষদটি ১৯৬৫ খ্রী. সালে প্রতিষ্ঠিত হয়। প্রতিষ্ঠাকালে চেয়ারম্যান ছিলেন জনাব মরহুম এ.কে.এম মফিজ উদ্দিন সরকার।
ইউনিয়ন প্রশাসন ও প্রশাসনিক এলাকা
গ্রাম সমূহের তালিকাঃ ১.আমতৈল ২.বিষমপুর ৩.পশ্চিম বাহির শিমূল ৪.বাহির শিমূল ৫.কোনাপাড়া ৬.সরচাপুর ৭.গাতী ৮.ধোপাগুছিনা ৯.খন্ডল
শিক্ষার হার ও শিক্ষা প্রতিষ্ঠান
শিক্ষার হার :
শিক্ষা প্রতিষ্ঠান
খাল ও নদী
অত্র ইউনিয়নের ভিতর দিয়ে প্রবাহিত হয়েছে ঐতিহাসিক দুটি খাল। কোদালীয়া ও খলিশা কুঁড়ি। বর্ষাকালে কোদালীয়ার খালকাটাকে কেন্দ্র অনেক রক্তপাত হয়েছে। যাহার স্মৃতিধারণ করে খালটি আজও বহমান। নিম্নে খাল দুটির দৈর্ঘ্য উল্লেখ করা হল : ১। খলিশা কুঁড়ি ৩:০০ কি. মি. ২। কোদালীয়া খাল ৫:০০ কি. মি.। অত্র ইউনিয়নের প্রবাহিত নদী হলো ভোগাই কংস।
খাদ্য উৎপাদন
ইউনিয়নের খাদ্য শস্যের বাৎসরীক চাহিদা ৩৩৩১ মেট্রিক টন উৎপাদন ৯২৮৮ মেট্রিক টন । উদ্বৃত ৫৯৭৫ মেট্রিক টন। প্রধানত ধান, পাট, আলু, মরিচ, কলাই ফসল উৎপন্ন হয়।উৎপাদিত শস্যের মধ্যে উল্লেখযোগ্য শস্য হচ্ছে ধান। ধানের পরেই পাটের স্থান। এরপরে যেসব কৃষিজাত দ্রব্যের নাম করতে হয় সেগুলো হচ্ছে মাসকলাই, মটর, ছোলা ইত্যাদি ডাল জাতীয় শস্য। তৈল বীজের মধ্যে রয়েছে সরিষা ও তিল।  কাউন, চিনা, ধুন্দা, গম, যব জাতীয় খাদ্য শস্য  উৎপন্ন হয়। এখানকার উল্লেখযোগ্য ফল হচ্ছে ফুটি (বাঙ্গি), তরমুজ, ক্ষীরা ইত্যাদি। এছাড়াও এ জেলায় আম, জাম,কাঁঠাল, পেয়ারা, নারিকেল, সুপারি, তাল, খেজুর, জাম্বুরা (বাতাবি লেবু), লেবু, তেঁতুল, কামরাঙ্গা, জলপাই, বেল, ডালিম, আতা ইত্যাদি ফলও প্রচুর পরিমানে উৎপন্ন হয়। মরিচ, পেঁয়াজ, রসুন, ধনে, আদা ইত্যাদি মসলা জাতীয় শস্য, লাউ, মিষ্টি কুমড়া, চাল কুমড়া, উচ্ছে, করলা, চিচিঙ্গা, ঝিঙ্গা, ধুন্দুল, শিম, বরবটি, কাকরল, ঢেড়শ, গোল আলু, বেগুন, টমেটো ফুলকপি, বাঁধাকপি ইত্যাদি সবজি প্রচুর পরিমানে উৎপাদিত হয়।
আলী আহসান মুহাম্মদ মুজাহিদ
আলী আহসান মুহাম্মদ মুজাহিদ ছিলেন বাংলাদেশী রাজনীতিবিদ ও সাবেক মিলিশিয়া কমান্ডার যিনি মৃত্যুর পূর্ব পর্যন্ত বাংলাদেশ জামায়াতে ইসলামীর সাধারণ সচিব ছিলেন ; ১৯৭১ সালের বাংলাদেশের মুক্তিযুদ্ধের সময় মানবতাবিরোধী অপরাধের জন্য দোষী সাব্যস্ত ও সর্বোচ্চ আদালত কর্তৃক মৃত্যুদণ্ডপ্রাপ্ত যুদ্ধাপরাধী। মুক্তিযুদ্ধের সময় তিনি আধা-সামরিক বাহিনী আল বদরের সেকেন্ড-ইন-কমান্ড ছিলেন যারা যুদ্ধ চলাকালে গণহত্যা, লুটপাট, ধর্ষণে পাকিস্তানি সেনাবাহিনীকে সহাযোগিতা দান করেছিল।  এই বাহিনীটিই ১৯৭১ সালের ১৪ ডিসেম্বর বাংলাদেশী বুদ্ধিজীবী হত্যাকাণ্ডের দায়ে অভিযুক্ত। তিনি একাধারে গণহত্যা, লুটপাট, ধর্ষণে পাকিস্তানি সেনাবাহিনীকে সহাযোগিতা দান এবং ১৯৭১ সালের ১৪ ডিসেম্বর বাংলাদেশী বুদ্ধিজীবী হত্যাকাণ্ডে নেতৃত্বদানের দায়ে অভিযুক্ত।
২০১৩ সালের ১৭ই জুলাই, আন্তর্জাতিক অপরাধ ট্রাইবুনাল-২, মুজাহিদের বিরুদ্ধে গণহত্যা, বুদ্ধিজীবী হত্যার পরিকল্পনা, নির্যাতন ইত্যাদিসহ মোট উত্থাপিত ৭টি অভিযোগের মধ্যে ৫টিতে তাকে দোষী সাবস্থ্য করেন এবং দুটি অভিযোগে তাকে মৃত্যুদন্ড আদেশ দেয়া হয়।  ২১শে নভেম্বর আলী আহসান মুহাম্মদ মুজাহিদ ও অপর দন্ডপ্রাপ্ত যুদ্ধাপরাধী সালাউদ্দিন কাদের চৌধুরী কারাকর্তৃপক্ষের মাধ্যমে রাষ্ট্রপতি আবদুল হামিদের নিকট প্রাণভিক্ষার জন্য আবেদন করেন বলে জানান আইনমন্ত্রী। তিনি আরো জানান রাষ্ট্রপতি দুজনের আবেদনই নাকচ করে দেন। দন্ডপ্রাপ্ত সালাউদ্দিন কাদের এবং মুজাহিদের পরিবার দুটি স্থানে আলাদা সংবাদ সম্মেলন করলেও প্রাণভিক্ষা চাওয়ার বিষয়ে কোনোরূপ মন্তব্য করেননি। রাষ্ট্রপতির কাছে ক্ষমা চাওয়ার বিশ্বাসযোগ্যতা নিয়েও সন্দেহ পোষণ করেন তারা। তবে পরবর্তীতে সালাউদ্দিন কাদের চৌধুরীর পরিবার এবং বাংলাদেশ জামায়াতে ইসলামী এর পক্ষ থেকে জানানো হয়, সালাউদ্দিন কাদের চৌধুরী ও আলী আহসান মুহাম্মদ মুজাহিদ এর প্রাণভিক্ষা চাওয়ার বিষয়টি সম্পূর্ণ বানোয়াট ও অসত্য।     ২২শে নভেম্বর ২০১৫ সালে ঢাকা কেন্দ্রীয় কারাগারে রাত ১২টা ৪৫ মিনিটে দুজনকে একই সাথে ফাঁসিতে ঝুলিয়ে মৃত্যুদন্ড কার্যকর করা হয়। তিনি ২০০১-২০০৭ সময়কালে চারদলীয় জোট সরকারের সমাজকল্যাণ মন্ত্রী ছিলেন।
প্রারম্ভিক জীবন
মুজাহিদ ১৯৪৮ সালে ফরিদপুর জেলায় জন্মগ্রহণ করেন। ১৯৭১ সালে মুক্তিযুদ্ধের সময় তার পিতা মওলানা মোহাম্মদ আলী শান্তি কমিটির সদস্য ছিলেন। শান্তি কমিটিও মানবতাবিরোধী অপরাধে অভিযুক্ত। স্বাধীনতার পর স্থানীয় আওয়ামী লীগ নেতাদের অণুরোধে তিনি শেখ মুজিবুর রহমান কর্তৃক বিচারের হাত থেকে রক্ষা পান। ফরিদপুর শহর থেকে প্রাথমিক শিক্ষাজীবন শেষ করে ১৯৭০ সালে তিনি উচ্চ শিক্ষার জন্য ঢাকা বিশ্ববিদ্যালয়ে ভর্তি হন।